- સ્ટેન્ડિંગ કમિટીમાં આધારકાર્ડ પર થયેલી ઉપરછલ્લી ચર્ચા - ઓનલાઈન ફરિયાદોના નિકાલમાં લાલિયાવાડીચાલતી હોવાની ચર્ચા નવરંગપુરા પાર્કિંગની દુકાનો-ઓફિસોની હરાજીમાંથી ૮૫ કરોડ ઉપજશે અમદાવાદ, તા. 5 જુલાઇ, 2018, ગુરૂવાર મ્યુનિ.ની સર્વોચ્ચ ગણાતી સ્ટેન્ડિંગ કમીટીની બેઠકમાં પ્રશ્નોની માત્ર ઉપરછલ્લી ચર્ચા જ થાય છે, કોઈનેય અભ્યાસ ના હોવાથી પ્રસ્નના ઊંડાણમાં જતાં નથી. આજે આધારકાર્ડ કઢાવવા આવતા નાગરિકોને હાલાકી ના પડે તે માટે તેમની પાસે ક્યા ડોક્યુમેન્ટ હોવા જોઈએ તના બોર્ડ લગાવવા જોઈએ તેવી ચર્ચા થઈ હતી. ખરેખર તો આધારકાર્ડ જેમની નીકળી ગયા છે તેના ૫૦,૦૦૦ જેટલા કાર્ડના દસ્તાવેજી પુરાવા બે એજન્સીઓએ ગૂમ કર્યા છે કે ખોય નાખ્યા છે, તેની ચર્ચા જ થઈ ના હતી. છેલ્લા ત્રણેક વર્ષથી આ પ્રશ્ન ઊભો થયો હોવા છતાં મ્યુનિ. તંત્રએ સંબંધિત એજન્સીઓના પેમેન્ટ રોકવા સિવાય કોઈ જ પગલાં લીધાં નથી. નથી તો એ કોન્ટ્રાકટરો સામે પોલીસ ફરિયાદ નોંધાવી કે નથી તો સ્ટેન્ડિંગ કમિટીએ કોન્ટ્રાકટરોને બ્લેકલિસ્ટ કર્યા. જેમના પણ દસ્તાવેજી પુરાવા ગુમ થયા હશે, તેનો દુરૃપયોગ કે કોઈ ગુન્હાઈત કામગારીમાં ઉપયોગ થસે તો જવાબદારી કોની ? તે દિશામાં વિચારવાની કે અભ્યાસ કરવાની જાણે કે કોઈનેય પડી નથી. ઉપરાંત સ્ટેન્ડિંગ કમિટી અને કમિશનરની રિવ્યુ મીટીંગમાં આવતી ઓનલાઈન ફરિયાદોનો યોગ્ય રીતે નિકાલ થતો નથી જેવી બાબત કેન્દ્રસ્થાને રહી હતી. કમિશનરે કહ્યું હતું કે તમે છેલ્લા બે કલાકમાં જ કેટલી ફરિયાદો ક્લોઝ કરી ? કહેવાય છે કે ગુરૃવારે રિવ્યુ મીટીંગ હોય તેથી બુધવારે અને ગુરૃવારે સવારે આંકડા ઓછાં બતાવવા મોટા ભાગની કંપલેન ક્લોઝ કરી નખાય છે. સ્ટેન્ડિિંગ ચેરમેને જણાવ્યું હતું કે, ફરિયાદોના નિકાલનું મોનિટરીંગ કમિશનર અને ડે. કમિશનર કક્ષાએથી થાય છે. જો કે સામાન્ય લોકોનું કહેવું છે કે ફરિયાદનો નિકાલ કર્યા વગર જ ક્લોઝ કર્યાના એસએમએસ આવી જાય છે. ખરેખર તો કઈ ફરિયાદનો નિકાલ કરાયો અને ફરી ફરીને તે કેટલી વખત આવી તેના આંકડા કઢાવવા જોઈએ અને ક્લોઝ થયેલી ફરિયાદ ફરી કેમ આવી તેનો અભ્યાસ કરવો જોઈએ, તો જ સાચી સ્થિતિનો ક્યાસ નીકળી શકે. જ્યારે સ્ટેન્ડિંગ કમિટીમાં બીઆરટીએસ બસના ગંભીર અકસ્માતોની સંખ્યા વધતી જતી હોવાથી ડ્રાયવરોને યોગ્ય તાલીમ આપવાની જરૃર હોવાનું ઝીરો અવર્સમાં ચર્ચાયું હતું. કચરાના ડસ્ટબિનની ક્વોલિીટ અંગે પણ પ્રશ્ન પૂછાયો હતો. જ્યારે એજન્ડાના કામોમાં વિન્ડપાવર વધારવા કન્સલટન્ટ નીમવાની દરખાસ્ત પાસ કરાઈ હતી. તેમજ નવરંગપુરાના પાર્કિંગની દુકાનોનાહરાજીના રૃ. ૭૬ કરોડ ઉપશે તેવો અંદાજ મુકાયો છે તેની સામે ૮૫થી ૯૦ કરોડ ઉપજવાનો આશાવાદ વ્યક્ત કરાયો હતો.